El Grau de Gandia conclou el primer cap de setmana de festes
11 juliol 2022

## El Grau de Gandia conclou el primer cap de setmana de festes11 juliol 2022Última actualització: 11 juliol 2022

![](../gestion/img/f881e09ee071764cfdeafb5c30856a357bdfd135cdf58319edb79af18068b14a.jpg)  
  

El primer cap de setmana de festes del Grau ha reunit gran quantitat de persones. Tal com ha detallat el president de la Junta de Districte, **Miguel Ángel Picornell**, les Quintades va congregar dissabte passat al voltant de 600 persones en la plaça de la Marina; i diumenge es van repartir fins a 700 entrepans al parc de l'Oller durant la Matinal Motera organitzada per Alma de Acero.  
  
"Hem tingut un primer cap de setmana amb moltíssima gent", ha afirmat Picornell. Divendres es van celebrar a la plaça de l'Orient, jocs d'aigua, actuació de la Sede 2.0 i correfoc de la Colla de Dimonis Dimolí. Dissabte va ser el torn per a la despertà, Quintades, cercaviles i l'orquestra Platino a la nit. Finalment, diumenge la matinal solidària d'Alma de Acero es va desenvolupar amb gran èxit, segons el president de la Junta de Districte, i es va finalitzar la jornada amb el XII Festival Nacional d'Havaneres que en aquesta edició "va tindre un caràcter internacional amb la presència de la coral Polifònic Malatestiano di Fano procedent d'Itàlia".

[Twittear](https://twitter.com/share)